OzLabs/hebrew-wiki-articles huggingface dataset:
לביבות (שיר)

"לביבות" ("קמח מן השק", במקור: "לביבות נעשה") הוא שיר ילדים לחנוכה, שנכתב על ידי לוין קיפניס, ומושר בלחן שחיבר נחום נרדי.

השיר נכתב והולחן בשנת ה'תרצ"ה (1934-1935). הוא שולב בחיזיון "נשף לביבות" מאת לוין קיפניס. לפי מילות השיר, הלביבה של אותה תקופה הייתה מתוקה, ולא הייתה עשויה מתפוחי אדמה אלא מקמח.

חוקר הזמר העברי, אליהו הכהן סיפר על השיר: 

== תוכן השיר ==
השיר מתאר את תהליך הכנת הלביבות לקראת חג החנוכה:
* לוקחים קמח מהשק
* ושמן מהכד
* מוסיפים ביצה
* וסוכר דק
* לאחר שאוכלים את הלביבות - יוצאים בריקודים!

השיר הוא אחד משירי חנוכה ששרו בגני הילדים, עם המחזה של הילדים, המדגימים את הכנת העיסה ללביבות וטיגונן.

==קישורים חיצוניים==

* 
* [https://www.hebrewsongs.com/?song=kemachkemach השיר "לביבות" בתרגום לאנגלית], באתר Hebrew Songs

==הערות שוליים==

קטגוריה:שירי לוין קיפניס
קטגוריה:שירי 1935
קטגוריה:שירי ברכה צפירה
קטגוריה:שירים בעברית
קטגוריה:שירים שהולחנו על ידי נחום נרדי
קטגוריה:שירי חנוכה
קטגוריה:שירי ילדים
ולדימיר וולקוב

ולדימיר וולקוב (בסרבית: Владимир Волков; נולד ב-6 ביוני 1986 בבלגרד) הוא כדורגלן העבר סרבי ששיחק בהגנה ובמרכז השדה. הוא שיחק בנבחרות סרביה ומונטנגרו.

==קריירה==
ולדימיר וולקוב נולד בסרביה למשפחה שהיגע למדינה מרוסיה בעקבות מהפכת אוקטובר. וולקוב גדל בבלגרד. הוא שיחק במספר קבוצות עד שהושאל לפורטימוננסה. בהמשך הוא עבר לשריף טירספול בה שיחק במרכז השדה לצד שחקן סרבי נוסף מילוש אדאמוביץ' שגם עבר מOFK בלגרד. בטירספול וולקוב זכה באליפות הליגה.

בעונת 2010/2011 וולקוב עבר לפרטיזן בה היה בהרכב הראשון של אברם גרנט. לאחר מספר עונות הוא עבר לבלגיה בה שיחק במכלן. לאחר מכלן, וולקוב חזר לסרביה ושיחק במספר קבוצות.

==הופעות בנבחרת==
בשנת 2011 וולקוב הוזמן לנבחרת סרביה בכדורגל ושיחק במשחק ידידות נגד הונדורס. בהתאם לחוקי פיפ"א, לאחר משחק בודד ניתן לעבור לנבחרת אחרת. מכיוון שסרביה לא הזמינה אותו למשחקים נוספים, ולדימיר וולקוב הוזמן במאי 2012 לנבחרת מונטנגרו בכדורגל. בנבחרת זו הוא שיחק 17 פעמים.

==תארים==
*שריף טירספול
** ליגת העל המולדובית (1): 2009/2010
** הגביע המולדובי (1): 2009/2010
*פרטיזן
**ליגת העל הסרבית (3):2012, 2013, 2015

==קישורים חיצוניים==

קטגוריה:כדורגלנים סרבים
קטגוריה:כדורגלנים מונטנגרים
קטגוריה:קשרי כדורגל סרבים
קטגוריה:קשרי כדורגל מונטנגרים
קטגוריה:בלגרד: כדורגלנים
קטגוריה:כדורגלני OFK בלגרד
קטגוריה:כדורגלני שריף טירספול
קטגוריה:כדורגלני מכלן
קטגוריה:כדורגלני פרטיזן בלגרד
קטגוריה:כדורגלני לך פוזנן
קטגוריה:כדורגלני נבחרת סרביה
קטגוריה:כדורגלני נבחרת מונטנגרו
קטגוריה:ספורטאים זרים במולדובה
קטגוריה:ספורטאים זרים בבלגיה
קטגוריה:ספורטאים סרבים בפולין
קטגוריה:ספורטאים סרבים בקפריסין
קטגוריה:ספורטאים זרים בבוסניה והרצגובינה
קטגוריה:ספורטאים מונטנגרים בבלגיה
קטגוריה:ספורטאים זרים בפולין
קטגוריה:ספורטאים מונטנגרים בקפריסין
קטגוריה:סרבים שנולדו ב-1986
קטגוריה:מונטנגרים שנולדו ב-1986
חוה ארליך

חוה ארליך-רוגינסקי (נולדה ב-1966) היא אדריכלית ומתכננת ערים ישראלית. מנהלת תחום תכנון, עירוניות וקיימות במכון ירושלים למחקרי מדיניות. לשעבר מתכננת מחוז תל אביב ומהנדסת העיר פתח תקווה.

== ביוגרפיה ==
ארליך נולדה בחיפה וגדלה בנצרת עילית (כיום: נוף הגליל). אביה, יצחק, היה מנהל עבודה בחברות פיתוח תשתיות, ואימה, תמר, הייתה מפקחת במשרד החינוך.

בעלת תואר ראשון באדריכלות מהטכניון, תואר שני במינהל ציבורי מאוניברסיטת הרווארד, ודוקטורט בתכנון ערים מהטכניון.

החל משנת 1993 כיהנה במגוון תפקידים במגזר הציבורי ובשלטון המקומי, ובהם: מתכננת מחוז תל אביב, מהנדסת העיר פתח תקווה, מהנדסת העיר נצרת עילית ומהנדסת הוועדה המרחבית שומרון (כיום: יישובי הברון).

לאורך השנים כיהנה בתפקידי מחקר והוראה באקדמיה ופרסמה מאמרים בתחום התמחותה.<ref>אמיתי גזית, [https://www.calcalist.co.il/real-estate/article/b1bylvtwf "ללא שינוי טכנולוגי בתכנון העירוני, נראה אנשים ברחובות בלי יכולת ללכת"], כלכליסט, 11 בנובמבר 2021.</ref>

בשנת 2021 יצא לאור ספרה "חוכמת העיר: איך להבין נדל"ן", שמטרתו להנגיש לאנשי מקצוע ולקהל הרחב את תחום התכנון העירוני ואת 'מאחורי הקלעים' של הנעשה במוסדות התכנון.<ref>[https://www.youtube.com/watch?v=61oRUVaCwY8 ספר הביכורים של חוה ארליך "חוכמת העיר"], 29 ביולי 2021</ref>

החל משנת 2021 מנהלת את תחום תכנון, עירוניות וקיימות במכון ירושלים למחקרי מדיניות.<ref>[https://jerusaleminstitute.org.il/staff/dr_hava_erlich/ צוות המכון: ד"ר חוה ארליך], באתר מכון ירושלים למחקרי מדיניות</ref>

נשואה ואם לארבעה, מתגוררת בפתח תקווה.

== פרסומים ==
* הסכמים בין יזמים לרשויות תכנון: המאבק ללגיטימיות, מקרקעין טז/4, 2017 (עם רחל אלתרמן)
* לגיטימציה של הסכמים בין רשויות התכנון ליזמים – החוק והפרקטיקה בישראל במבט בין-לאומי השוואתי, הטכניון - המרכז לחקר העיר והאזור, 2020 (עם רחל אלתרמן)
* חוכמת העיר: איך להבין נדל"ן, הוצאת ניב, 2021
* מתעשייה מסורתית לעירוב שימושים, מכון ירושלים למחקרי מדיניות, 2022 (עם חמי גרא ומיכל קורח)
* שיפור תנאי המחיה במזרח ירושלים, מכון ירושלים למחקרי מדיניות, 2023 (עם מליחה זגייר)

== קישורים חיצוניים ==

* 

* גילי מלינצקי, [https://www.themarker.com/realestate/.premium-1.7001034 "לא חייבים עוד דירות חדשות בכל מקום": מהנדסת העיר פתח תקווה חושבת גם על מלונות בעיר], דה מרקר, 9 במרץ 2019
* מירב מורן, [https://www.globes.co.il/news/article.aspx?did=1001106641 5 מהנדסי ערים התיישבו לשיחה על תחבורה וחניה], גלובס, 1 במרץ 2021
* [https://www.nadlancenter.co.il/article/3972 פודקאסט "החזית העירונית" - ד"ר חוה ארליך על תכנון והתחדשות עירונית], מרכז הנדל"ן, 26 ביוני 2021

== הערות שוליים ==

קטגוריה:מתכננות ערים ישראליות
קטגוריה:מתכנני ערים ישראלים
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:פתח תקווה: אישים
קטגוריה:מהנדסי ערים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1966
קטגוריה:ישראלים שנולדו ב-1966
אן מרי ניוטון

אן מרי ניוטון (באנגלית: Ann Mary Newton ; 29 ביוני 1832 – 2 בינואר 1866) הייתה ציירת אנגלית. היא התמחתה בפורטרטים של ילדים ועבדה בעפרונות, בגיר, בפסטל ובצבעי מים. ניוטון למדה באנגליה אצל ג'ורג' ריצ'מונד ובפריז אצל ארי שפר. עבודותיה הוצגו באקדמיה המלכותית לאמנות בין השנים 1852 ו-1865.

== ביוגרפיה ==
אן מרי ניוטון נולדה ברומא, שם אביה ג'וזף סברן היה הקונסול הבריטי. ג'וזף סברן היה אמן וחבר של המשורר ג'ון קיטס. ניוטון למדה לצייר על ידי אביה, ולאחר מכן, בשובה של משפחת סברן לאנגליה ב-1841, למדה אצל ג'ורג' ריצ'מונד, שהעסיק אותה כדי לייצר עותקים של דיוקנאות שצייר.

ב-1857 קיבלה שיעורים מארי שפר בפריז. בפריז היא ציירה דיוקן של מרי ברוס, רוזנת אלגין שקיבל הערכה טובה והוביל להזמנות נוספות בבריטניה. היא התמחתה בפורטרטים של ילדים ועבדה בעפרונות, גיר, פסטל ואקוורל.<ref>Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club</ref>

באמצע שנות ה-50 היא תמכה במשפחתה במספר עבודות, ונסעה לבתים של פטרונים עשירים. התמונה הראשונה שלה שהוצגה באקדמיה המלכותית לאמנויות הייתה "התאומים" ב-1852, דיוקן של אחיה ואחותה הצעירים. בתקופה זו היא גם ציירה דיוקנאות של אחיינה של המלכה ויקטוריה וילדיה.

ב-1861 היא נישאה לארכאולוג צ'ארלס תומאס ניוטון, שהפך לאוצר העתיקות היווניות והרומיות במוזיאון הבריטי. היא יצרה רישומים של פיסול יווני להרצאותיו הפומביות וכן עיצבה איורים עבור הספר תולדות התגליות בהליקרנסוס, קנידוס וברנצ'ידה (שני כרכים, 1862) ומסעות ותגליות בלבנט (שני כרכים, 1865). מספר ספרי הסקיצות שלה, המהווים יומן תמונות חשוב של מסעותיה במזרח הים התיכון, מכילים קריקטורות שנונות של המשפחה, נמצאים ברשותם של צאצאי משפחת סברן.

בשנות ה-60 היא החלה לעבוד בשמנים והציגה מספר תמונות בתערוכות של האקדמיה המלכותית, בעיקר דיוקן עצמי.

היא מתה מחצבת בשנת 1866 בביתה בבלומסברי, לונדון בגיל שלושים ושלוש, ללא ילדים.<ref>Smith, Cecil Harcourt (1901). "Newton, Sir Charles Thomas". Dictionary of National Biography (1st supplement). London: Smith, Elder & Co.</ref>

המלכה ויקטוריה מזכירה את מותה המוקדם הטראגי ב-7 בינואר 1866: "המומה מאוד ממותה של גברת ניוטון, (מיס סברן) אמנית צעירה יפה וחכמה, שציירה כמה מבני המשפחה ועשתה עותקים יפים של פסלים עתיקים".<ref>Queen Victoria's Journals". www.QueenVictoriasJournals.org. 7 January 1866</ref>

עבודותיה נכללות באוספים של הגלריה הלאומית לפורטרטים, לונדון וגלריית טייט, לונדון.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ציירים בריטים
קטגוריה:נשים אנגליות
קטגוריה:בריטיות שנולדו ב-1832
קטגוריה:בריטים שנולדו ב-1832
קטגוריה:נפטרות ב-1866
קטגוריה:בריטים שנפטרו ב-1866
מאיירס קופר

מאיירס יאנג קופר (באנגלית: Myers Young Cooper; ) היה פוליטיקאי ואיש עסקים אמריקאי מאוהיו, איש המפלגה הרפובליקנית, שכיהן כמושל אוהיו ה-51 בשנים 1929–1931.
==ראשית חייו==
מאיירס קופר נולד בסנט לואיוויל, אוהיו, כצעיר במשפחה של 11 ילדים. הוא התחנך בבתי ספר ציבוריים ולמד באוניברסיטה הנורמלית הלאומית (National Normal University) שבלבנון, אוהיו במשך שלוש שנים. ב-1893, בגיל 20, הוא הצטרף לאחיו בסינסינטי בעסק בנייה גדול. ב-1897 הוא נשא לאישה את מרטה קיני. האינטרסים העסקיים שלו כללו אספקת עצים, אספקת חומרי בנייה, ובנקאות. במחצית השנייה של שנות ה-20 של המאה ה-20 היה קופר שותף עם יזם הנדל"ן והפוליטיקאי מדרום פלורידה ג'ורג' מריק. קופר היה מעורב במיזמי הכפרים בקורל גייבלס, שבהמשך יתנו השראה לאדריכלות בתי המגורים בסינסטינטי החל משנות ה-30 ועד שנות ה-50.
==מושל אוהיו==
ב-1926 התמודד קופר בבחירות על משרת מושל אוהיו והפסיד. ב-1928 הוא התמודד פעם נוספת, ניצח, וכיהן בתפקיד בשנים 1929–1931.

המאפיין העיקרי של תקופת כהונתו של קופר כמושל הייתה תחילתו של השפל הגדול באוקטובר 1929, שהחריף בעקבות הבצורת שהתחוללה בקיץ שלאחר מכן והכתה במגזר החקלאי באוהיו. באופן כללי תמך קופר בקריאת ממשלו של הרברט הובר לרגיעה ולמאמצים להאיץ את מימון מיזמי העבודות הציבוריות שתוכננו קודם לכן, קריאות שייצגו את ההשקפה הקונבנציונלית לאופן התגובה על שפל פתאומי. הוקמו ועדים מקומיים לסיוע למציאת עבודה למובטלים, אך מאמצים אלו הוכחו לרוב כבלתי יעילים ככל שהמשבר התגבר.

ב-1929 חתם קופר על העלאת המס על דלקים, שעל פי הערכות היה אמור להכניס כספים נוספים לקופת המדינה שנועדו לסלילת כבישים ובניית גשרים. ממשלו גם החל בבניית משרדי בית המדינה לשיכון הסוכנויות שהיו מפוזרות במבנים שכורים ברחבי קולומבוס. הבניין שניצב ברחוב פרונט הוא כיום משכנו של בית המשפט העליון של אוהיו. קופר גם התמודד עם משבר רציני כאשר ב-21 באפריל 1930 פרצה שריפה בבית הכלא המרכזי של אוהיו בה נספו 322 אסירים. השריפה הובילה למאמצי חקיקה להקלת הצפיפות בבתי הכלא ולהקמת מועצת חנינות מדינתית.

ב-1930 התמודד קופר בבחירות לכהונה שנייה, אך נוצח על ידי ג'ורג' וייט. תגובתו הפושרת של קופר לשפל הגדול הובילה לירידה בשיעור ההצבעה בבחירות, כ-20 אחוזים פחות בהשוואה לבחירות 1928. וייט ניצח על אף שזכה במספר קולות שהיה אף נמוכה בהשוואה לזה של מרטין דייווי שנתיים קודם לכן. ב-1932 ניסה קופר שוב להיבחר כמועמד המפלגה הרפובליקנית למשרת המושל, אך הדבר לא עלה בידו.
==מותו==
מאיירס קופר נפטר בסינסינטי ב-6 בדצמבר 1958. הוא נטמן בבית הקברות ספרינג גרוב שבעיר. ביתו לשעבר שבעיר משמש כיום כמשכנו של בית הספר התיכון של מונטסורי על שם קלארק.

==קישורים חיצוניים==

* [http://www.cooper-co.com/ אתר החברה של מאיירס] 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1873
קטגוריה:אמריקאים שנפטרו ב-1958
המכון הלאומי למחלות מידבקות של דרום אפריקה

המכון הלאומי למחלות מידבקות (באנגלית: National Institute for Communicable Diseases, בראשי תיבות NICD) הוא מכון לאומי לבריאות הציבור של דרום אפריקה,<ref></ref><ref></ref> המספק מידע על מיקרוביולוגיה, וירולוגיה, אפידמיולוגיה, מעקב ובריאות הציבור כדי לתמוך בתגובת הממשלה לאיומי מחלות מידבקות. <ref></ref> <ref></ref>

המכון נוצר בשנת 2001 על ידי שילוב של גופים שונים שעברו בירושה מארגוני האם של NHLS. המכון הלאומי לשעבר לווירולוגיה שולב עם מעבדות המומחים של SAIMR לשעבר למיקרוביולוגיה, פרזיטולוגיה ואנטומולוגיה כדי ליצור מכון למחלות מידבקות עם אוריינטציה לבריאות הציבור, הדומה למרכזים לבקרת מחלות ומניעתן של ארצות הברית.<ref></ref>

ה־NICD משמש כמשאב ידע ומומחיות על מחלות מידבקות לממשלת דרום אפריקה, למדינות קהילת הפיתוח של אפריקה הדרומית וליבשת אפריקה. המוסד מסייע בתכנון מדיניות ותוכניות לתמיכה ולתגובה למחלות מידבקות.<ref></ref> מטה הארגון ביוהנסבורג ומהווה חלק משירות מעבדת הבריאות הלאומי שהוקם ב־2001.

המכון היה הגוף המרכזי לטיפול במגפת הקורונה בדרום אפריקה מאז 2020 והיה הגוף הראשון שחקר את התפתחות וריאנט אומיקרון של נגיף הקורונה במדינה.<ref></ref>

==קישורים חיצוניים==
* 

==הערות שוליים==

קטגוריה:אפידמיולוגיה
קטגוריה:מכוני מחקר רפואי
קטגוריה:מגפת הקורונה
קטגוריה:בריאות הציבור
קטגוריה:דרום אפריקה: בריאות ורפואה
קטגוריה:ממשלת דרום אפריקה
שארל גלייר

שארל גלייר (בצרפתית: Charles Gleyre; 2 במאי 1806 – 5 במאי 1874) היה אמן שווייצרי תושב צרפת מגיל צעיר. הוא השתלט על הסטודיו של פול דלארוש ב-1843 ולימד מספר אמנים צעירים שהפכו לאמנים בולטים, ביניהם הנרי-ליונל בריו, ג'ורג' דה מאוריאה, קלוד מונה, פייר-אוגוסט רנואר, לואי-פרדריק שוצנברגר, אלפרד סיסלי, וג'יימס אבוט מקניל ויסלר.

== ביוגרפיה ==
גלייר נולד ליד לוזאן הוריו מתו כשהיה בן שמונה או תשע, והוא חונך על ידי דוד בליון, צרפת, ששלח אותו לבית הספר התעשייתי של העיר. הוא החל את השכלתו האמנותית הפורמלית בליון לפני שעבר לפריז, שם נרשם לאקול דה בו-ארט. הוא גם למד באקדמיה סוויס ולמד טכניקת צבעי מים בסטודיו של ריצ'רד פארקס בונינגטון. לאחר מכן נסע לאיטליה, שם הכיר את הוראס ורנה ולואי ליאופולד רוברט.
שארל גלייר, אשליות אבודות
בהמלצתו של ורנה הוא נבחר על ידי הנוסע האמריקני ג'ון לואל ג'וניור ללוות אותו במסעותיו במזרח הים התיכון, תוך תיעוד הנופים והנושאים האתנוגרפיים אותם פגשו. הם עזבו את איטליה באביב 1834 וביקרו ביוון, טורקיה ומצרים, שם נשארו יחד עד נובמבר 1835, אז עזב לואל להודו. גלייר המשיך במסעותיו ברחבי מצרים וסוריה, ולא חזר לצרפת עד 1838. הוא חזר לליון במצב בריאותי ירוד, לאחר שהותקף במחלת עיניים בקהיר, ונפגע מחום בלבנון.

עם החלמתו הוא המשיך לפריז, ולאחר שהקים סטודיו צנוע, החל לחשב בקפידה את הרעיונות שעיצבו את דרכו. הציור שבאמצעותו פתח למעשה את הקריירה האמנותית שלו היה "החזון האפוקליפטי של ג'ון הקדוש", שנשלח לסלון של 1840.

לאחר מכן ב-1843 הציור "לפנות ערב", קיבל מדליה מדרגה שנייה. הוא הפך לצייר פופולרי מאוד בציור "אשליות אבודות". בו הוא מתאר משורר היושב על גדת נהר, ראשו שמוט ותנוחה עייפה ומתבונן בעצב בחברת נשים צעירות זוהרת ששירתן גוועה לאט ונעלמת לאט מעיניו.

למרות הצלחת העבודות הראשונות האלה, פרש גלייר מתחרות ציבורית, ובילה את שארית חייו בהתמסרות שקטה לאידיאלים האמנותיים שלו, ולא חיפש את תהילת הקהל, ולא הפך את האמנות שלו לקרדום לחפור בה.

עם זאת הוא עבד בהתמדה והיה פרודוקטיבי, ושלח מספר פעמים עבודות לסלון.

גלייר הפך למורה רב השפעה, והשתלט על הסטודיו של פול דלארוש - שהיה אטליית ההוראה הפרטית המוביל בפריז - ב-1843. תלמידיו כללו את ז'אן-לאון ז'רום, ז'אן לואי האמון, אוגוסט טולמוש, ויסלר וכמה מהאימפרסיוניסטים: מונה, רנואר, סיסלי ובזיל. הוא לא גבה מתלמידיו כסף, אף שציפה שהם יתרמו לשכר הדירה ולתשלום לדוגמנים. כמו כן ניתנה להם דעה בניהול בית הספר.

אף על פי שהוא חי בפרישה כמעט מוחלטת מהחיים הציבוריים, הוא גילה עניין רב בפוליטיקה, והיה קורא אדוק של כתבי עת פוליטיים. במשך זמן מה, הסטודיו שלו היה מפגש של מועדון ליברלי.

במהלך ביקור בתערוכה, שנפתחה מטעם הגולים מאלזס ולוריין, הוא מת בפתאומיות ב-5 במאי 1874.

== גלריה ==
<gallery mode="packed" heights="180">
File:Gleyre - The Bath.jpg

File:Le retour de l'enfant prodigue.jpg

File:Gleyre Charles Armenian Priest Smyrna.jpg

File:Gleyre Charles Albanian Peasant Athens.jpg

File:Gleyre Charles Marc Gabriel Daphnis Et Chloe Revenant De La Montagne.jpg

File:Charles Gleyre La Danse des bacchantes.jpg

File:Davel executed IMG 3151.JPG

File:Gleyre Charles Romans Under the Yoke.jpg
</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים צרפתים
קטגוריה:ציירים שווייצרים
קטגוריה:צרפתים שנולדו ב-1806
קטגוריה:צרפתים שנפטרו ב-1874
ג'ורג' וייט (מושל אוהיו)

ג'ורג' וייט (באנגלית: George White; ) היה פוליטיקאי אמריקאי מאוהיו, חבר המפלגה הדמוקרטית, שכיהן כמושל אוהיו ה-52 בשנים 1931–1935.
==ראשית חייו==
ג'ורג' וייט נולד באלמירה שבמדינת ניו יורק כבנם של צ'ארלס ו. ומרי ס. (לבית באק) וייט. הוא למד בקולג' פרינסטון. לאחר שעסק בכרייה בקלונקייד שביוקון, הוא התיישב במריאטה שבאוהיו ועסק בקידוחי נפט.
==קריירה פוליטית==
בשנים 1905–1908 כיהן וייט כחבר בבית הנבחרים של אוהיו. ב-1910 הוא נבחר לבית הנבחרים של ארצות הברית, וכיהן בו בשנים 1911–1915. ב-1914 הוא נוצח בבחירות לכהונה שנייה, אך ניצח ב-1916 וכיהן בשנים 1917–1919. ב-1918 הוא ניסה להתמודד פעם נוספת, אך נוצח. בשנים 1920–1921 הוא היה יושב ראש הוועדה הדמוקרטית הלאומית.

ב-1930 שב וייט לפוליטיקה ונבחר כמושל אוהיו. הוא כיהן שתי תקופות כהונה בשנים 1931–1935. ב-1934 ניסה וייט ללא הצלחה להיבחר לסנאט של ארצות הברית. ב-1940 הוא ניסה להיבחר שוב כמועמד המפלגה הדמוקרטית למשרת מושל אוהיו, אך הפסיד למרטין דייווי.

==חיים אישיים==
ב-1900 נשא וייט לאישה את שרלוט מקלווי מטיטוסוויל, פנסילבניה.<ref></ref> לזוג נולדו חמישה ילדים.

ג'ורג' וייט נפטר בוסט פאלם ביץ' שבפלורידה ב-15 בדצמבר 1953. הוא נטמן בבית הקברות אוק גרוב שבמריאטה.

==קישורים חיצוניים==

* 
* [https://ohiohistorycentral.org/w/George_White ג'ורג' וייט] באתר Ohio History Central 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של אוהיו
קטגוריה:יושבי ראש הוועדה הדמוקרטית הלאומית
קטגוריה:מועמדים לנשיאות ארצות הברית ב-1932
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1872
קטגוריה:אמריקאים שנפטרו ב-1953
עבדאללה יוסוף הילאל

עבדאללה יוסוף הילאל (בערבית: عبد الله يوسف هلال; נולד ב-12 ביוני 1993) הוא כדורגלן בחרייני המשחק בעמדת החלוץ במלאדה בולסלב.

==קריירת מועדונים==
הילאל התחיל את הקריירה שלו במחלקת הנוער של מזרח רפאע ובשנת הצטרף לקבוצה הבוגרת. בשנת היה שותף לזכייה של הקבוצה בגביע, על אף שהקבוצה שיחקה בליגה השנייה. בקיץ הילאל חתם באל-מוחרק, עמה זכה בליגת העל הבחריינית.

ב-19 ביולי 2018 הילאל חתם בבוהמיאנס 1905 מליגת העל הצ'כית, מה שהפך אותו לבחרייני הראשון שמשחק בליגה אירופית. ב-28 ביולי 2018 ערך את הופעת הבכורה שלו בקבוצה בהפסד 4-2 לפריבראם, בה גם הבקיע את שער הבכורה שלו בקבוצה.

ב-4 בינואר 2019 הילאל חתם בסלביה פראג, והושאל מיידית לבוהמיאנס עד לסיום העונה. ב-17 בספטמבר 2019 ערך את הופעת הבכורה שלו בליגת האלופות בתיקו 1-1 נגד אינטר מילאנו והפך לכדורגלן הראשון ממועצת שיתוף הפעולה של מדינות המפרץ שרושם דקות בליגת האלופות.

ב-4 באוגוסט 2020 הילאל הושאל לסלובן ליברץ. במהלך העונה, חזר לסלביה ובקיץ של אותה עונה חזר לעוד עונת השאלה סלובן.

בקיץ הילאל חתם בפרסייה ג'קרטה.

==קריירה בינלאומית==
ב-15 באוגוסט 2012 הילאל ערך את הופעת הבכורה שלו בנבחרת בחריין בהפסד 3-0 ל. ב-18 בינואר 2013 הבקיע את שער הבכורה שלו בנבחרת בהפסד 6-1 ל.

הילאל השתתף עם הנבחרת בגביע אסיה בכדורגל בשנים 2015 ו-2019

נכלל בסגל נבחרת בחריין לטורניר גביע אסיה 2023.

==תארים==
; מזרח רפאע
*הליגה הבחריינית השנייה: 
*גביע המלך הבחרייני: 
*הסופר קאפ הבחרייני: 

; אל-מוחרק
*ליגת העל הבחריינית: 

; סלביה פראג
*ליגת העל הצ'כית: , 

==קישורים חיצוניים==

== הערות שוליים ==

קטגוריה:כדורגלנים בחריינים
קטגוריה:חלוצי כדורגל בחריינים
קטגוריה:כדורגלני בוהמיאנס 1905
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני מלאדה בולסלאב
קטגוריה:כדורגלני נבחרת בחריין
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בצ'כיה
קטגוריה:ספורטאים זרים באינדונזיה
קטגוריה:ילידי 1993
אשריאל

אשריאל הוא דמות מקראית, בן הפילגש הארמייה של מנשה בן יוסף. וממנו יצאה משפחת האשריאלי.

הדמות מוזכרת ב, ב, וב כחלק ממנין בני ישראל.

מהכתוב בספר דברי הימים משתמע שאשריאל היה בנו של מנשה בן יוסף. אך מפרשים כגון הרד"ק המצודות הרלב"ג והרשב"ם, ותרגום דברי הימים, כתבו שאשריאל הוא בנו של גלעד בן מכיר בן מנשה, כפי שמשתמע מספר במדבר.

== קישורים חיצוניים ==
*[https://www.jewishencyclopedia.com/articles/2025-asriel ASRIEL:By: Morris Jastrow, Jr., Gerson B. Levi]

== הערות שוליים ==

קטגוריה:אישים בתנ"ך
מרטין דייווי

מרטין לותר דייווי (באנגלית: Martin Luther Davey; ) היה פוליטיקאי אמריקאי מאוהיו, איש המפלגה הדמוקרטית, שכיהן כמושל אוהיו ה-53 בשנים 1935–1939.
==ראשית חייו==
מרטין דייווי נולד בעיר קנט שבאוהיו. אביו היה ג'ון דייוויד, שנודע כארבוריסט (רופא עצים) והקים חברה שהתמחתה בתחום (Davey Tree Expert Company). אמו, ברתה ריבס, הייתה בתו של כומר. מרטין דייווי היה אחד משבעת ילדי המשפחה, שניים מהם נפטרו לפני שהגיעו לבגרות.

המשפחה התמודדה עם בעיות כספיות, מצב שהוביל את מרטין הצעיר למכור את חזרת הגינה שגידל בעצמו, כאמצעי לסיוע למשפחה. הוא גם סייע לאביו בחווה ובחממה שלו. הוא היה איש מכירות מצטיין, ופיתח יחסי ידידות עם לקוחותיו.

ב-1896 נכח דייווי ביריד בו הוא שמע את נאום "צלב הזהב" המפורסם של ויליאם ג'נינגס ברייאן. בעקבות אירוע זה גמלה בליבו ההחלטה להיות פוליטיקאי.

==לימודים==
דייווי סיים את לימודיו בבית הספר התיכון בקנט. לאחר מכן הוא עבד לזמן מה בחברת אוליבר לייצור מכונות כתיבה בקליבלנד. כאיש מכירות בחברה הוא הרוויח עשרה דולר לשבוע בתוספת עמלות. הוא הצטיין בעבודתו ועד מהרה הגיע שכרו ל-200 דולר בחודש. הוא החליט להמשיך בלימודיו ונרשם לאוברלין קולג', שם הוא השתתף בתחרויות הפוטבול ומרוצי השדה (Track and field). הוא סיים את לימודיו כשלישי בכיתתו ולא המשיך אותם כדי לסייע בהקמת העסק המשפחתי. לאחר מכן הוא שב ללימודיו לזמן מה, עד שהכיר את אשתו, ברני כריסמן. הולדת ילדם הראשון שמה קץ למסכת לימודיו.
==קריירה פוליטית==
בשנים 1913–1918 כיהן דייווי כראש עיריית קנט.<ref></ref> ב-1918 הוא נבחר כחבר בית הנבחרים של ארצות הברית במקומו של אלזוורת' ברת'ריק שנפטר. בנובמבר אותה שנה הוא נבחר לכהונה נוספת, אך בבחירות של 1920 הוא נוצח. ב-1922 הוא נבחר מחדש לבית הנבחרים וכיהן בו בשנים 1923–1929. ב-1928 התמודד דייווי בבחירות למשרת מושל אוהיו, אך נוצח. הוא התמודד שוב ב-1934, ניצח וכיהן בשנים 1935–1939. בניסיונו להיות מועמד המפלגה הדמוקרטית לכהונה שלישית ב-1938 הוא נוצח על ידי צ'ארלס סוייר. ב-1940 הוא היה מועמד הדמוקרטים למשרת המושל, אך נוצח על ידי המושל המכהן ג'ון בריקר.
==מותו==
מרטין דייווי נפטר בקנט ב-31 במרץ 1946. הוא נטמן בבית הקברות סטנדינג רוק שבעיר.

==קישורים חיצוניים==

* 
* [https://politicalgraveyard.com/bio/davern-davidow.html#901.88.61 מרטין דייווי] באתר The Political Graveyard 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אברלין קולג'
קטגוריה:ראשי עיריות באוהיו
קטגוריה:אמריקאים שנולדו ב-1884
קטגוריה:אמריקאים שנפטרו ב-1946
אונל הרננדס

אונל לזארו הרננדס מאייאה (בספרדית: Onel Lázaro Hernández Mayea; נולד ב-1 בפברואר 1993) הוא כדורגלן קובני המשחק בעמדת הקיצוני בנוריץ' סיטי.

==קריירת מועדונים==
הרננדס נולד במורון שבקובה ובגיל צעיר היגר לגרמניה. הרננדס התחיל לשחק במחלקות נוער מקומיות עד שבגיל 17 הצטרף לארמיניה בילפלד. ב-1 באוקטובר 2010 הרננדס ערך את הופעת הבכורה שלו בקבוצה הבוגרת במשחק הליגה נגד פאדרבורן 07.

בקיץ הצטרף לקבוצת המילואים של ורדר ברמן וב-10 בינואר 2014 לזו של וולפסבורג.

ב-2 ביוני 2016, הרננדס חתם באיינטרכט בראונשווייג מהבונדסליגה השנייה.

ב-25 בינואר 2018, הרננדס חתם לשלוש וחצי שנים בנוריץ' סיטי מהפוטבול ליג צ'מפיונשיפ. ב-3 בפברואר הרננדס ערך את הופעת הבכורה שלו בקבוצה בניצחון 0–1 נגד מידלסברו. ב-4 באוגוסט 2018, כבש צמד בתיקו 2-2 נגד ברמינגהאם סיטי. ב-9 באוגוסט 2019 נכנס כמחליף במשחק הפרמייר ליג נגד ליברפול והפך לכדורגלן הקובני הראשון בליגה זו.

באוגוסט הושאל למידלסברו בהשאלה.

בינואר הרננדס חתם ברמינגהאם סיטי.

==קריירה בינלאומית==
בצעירותו, הרננדס שיחק בנבחרת הנוער של גרמניה.

בנובמבר הרננדס זומן לראשונה לסגל נבחרת קובה, אך לא הצטרף לסגל הנבחרת עקב חוקים נגד שחקנים שעזבו את המדינה. במרץ הוא זכה לערוך את הופעת הבכורה שלו בנבחרת בהפסד 0–1 ל. 4 ימים לאחר מכן, הבקיע את שער הבכורה שלו בנבחרת בהפסד 1–2 ל.

==תארים==
; נוריץ' סיטי
*פוטבול ליג צ'מפיונשיפ: , 

==קישורים חיצוניים==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלנים קובנים
קטגוריה:חלוצי כדורגל קובנים
קטגוריה:כדורגלני ארמיניה בילפלד
קטגוריה:כדורגלני איינטרכט בראונשווייג
קטגוריה:כדורגלני נוריץ' סיטי
קטגוריה:כדורגלני מידלסברו
קטגוריה:כדורגלני ברמינגהאם סיטי
קטגוריה:כדורגלני נבחרת קובה
קטגוריה:ספורטאים גרמנים באנגליה
קטגוריה:ספורטאים זרים באנגליה
קטגוריה:גרמנים שנולדו ב-1993
קטגוריה:קובנים שנולדו ב-1993
צבי הירש אורליאנסקי

הרב צבי הירש אורליאנסקי (ט' באב ה'תרכ"ד, 11 באוגוסט 1864 – י"ג באלול ה'ת"ש, 16 בספטמבר 1940) היה מגיד ברוסיה, אנגליה וניו יורק, כונה "סקידל<nowiki/>ר מגיד".

== ביוגרפיה ==
נולד בט' באב ה'תרכ"ד בעיירה בשם דובראוויא (מחוז סאקאלקא פלך גרודנה) לרבי יצחק, בצעירותו למד בישיבה שבעיר הורודנה, לאחר מכן למד בבילסק אצל ר' אריה לייב יעלין בעל יפה עיניים, בהמשך הגיע לבאדקע וקיבל התר הוראה מרב המקום ר' מלכיאל צבי טננבוים, משם הלך לעיירה סוויסלוץ' שם קיבל התר הוראה מרבי מאיר יונה ברנצקי מחבר הפירוש על ספר העיטור.

בגיל שבע עשרה התגורר בסוויסלוץ ושם התחיל לשמש כמגיד, בשנת תרמ"ג שימש כמגיד בעיר לונה, בחורף אותה שנה (ה'תרמ"א) נשא את שרה פייגל בת ר' נחמן יהושע ברקוביץ מסקידל.

החל מנישואיו לבת העיירה סקידל נקרא "סקידלר מגיד", והתחיל לשמש כמגיד נודד וביקר בעיירות רבות ונשא בהם מדרשותיו בעיקר בנושאי יישוב ארץ ישראל.

בח' בתמוז ה'תרנ"ב הגיע לטלז ופגש שם את ר' אליעזר גורדון שהשתתף בדרשותיו והורה לישיבתו לשמוע מדרשותיו.

בשנת תרנ"ה עזב את רוסיה והיגר ללונדון שם התמנה על ידי הרב חיים זונדל מכבי לרב ומגיד של "חברת תורה" אותה הקים מכבי, לאחר ארבעה שנים (תרנ"ט) כיהן כרב ומגיד בבית כנסת "קאוונער שול" ולאחר שנתיים נבחר לרב ומגיד בעיר גלאזגו בהמשך עבר לעיר לידס שם שימש שנתיים כמגיד.

בשנת תרס"ה היגר לארצות הברית וקבע את מושבו בניו יורק וגם שם שימש כרב ומגיד בבתי כנסיות כתר ישראל אוהב שלום ועוד.

בשנת תרפ"ב הדפיס בניו יורק את דרשותיו בספר בשם "דרשות מהרצה"א", בתרפ"ז הוציא חלק שני לספר, בהקדמתו כותב שהדפיס ארבע ושלשים דרשות מתוך שלוש מאות שבכתב יד.

נפטר בשנת ת"ש בניו יורק, בניו שנו את שם משפחתם ל"ארלינס".

== לקריאה נוספת ==

* חיים ראובן רבינוביץ, 'המטיפים לציון: ... הרב צבי הירש אורליאנסקי; בתוך: יצחק רפאל, ש. ז. שרגאי (עורכים), הציונות הדתית: עיונים, מאמרים, רשימות, תעודות, ירושלים: מוסד הרב קוק, תשל"ז, כרך א, עמ' 480-481.

== קישורים חיצוניים ==

* , 
* 
*
*
*[https://kevarim.com/wp-content/uploads/2015/10/Orliansky-Tzvi-2.jpg תמונת מצבתו] באתר kevarim.com
*הרב צבי הרשקוביץ, [https://en.calameo.com/read/0026270472e1090b9c9a6 המגיד הציוני ר' צבי הירש אורליאנסקי], שבתון, כ"ב שבט תשע"ז.

== הערות שוליים ==
ואלרי קורולינצ'וק

ואלרי סטפנוביץ' קורולינצ'וק (באוקראינית: Валерій Степанович Королянчук; נולד ב-15 באוקטובר 1965) הוא כדורגלן עבר אוקראיני ששיחק בעמדת הקשר.

==קריירה==
קורולינצ'וק התחיל את הקריירה שלו בקבוצות כדורגל מקומיות בעיר צ'רנוביץ, עד שבשנת הצטרף לבוקווינה צ'רנוביץ. בינואר קורולינצ'וק הצטרף לכוחות הצבא הדרומיים של ברית המועצות למשך שנתיים. כאשר שסיים את שירותו חזר לשחק כדורגל בבוקווינה, בה שיחק עוד ארבע עונות נוספות. בקיץ קורולינצ'וק חתם בצ'רנומורץ אודסה מליגת העל הסובייטית.

בקיץ קורולינצ'וק חתם בהפועל כפר סבא מהליגה הישראלית הראשונה. בקיץ הושאל להפועל דליית אל-כרמל לעונה אחת, בסיומה חזר לכפר סבא. בהמשך הקריירה שלו בישראל, קורולינצ'וק שיחק במכבי יבנה, הפועל טייבה, הפועל אשדוד, הפועל בית שאן, מ.ס. אשדוד, הפועל אכסאל והפועל בת ים.

בקיץ פרש מכדורגל והפך לחבר הנהלה בבוקווינה צ'רנוביץ, אך כעבור שנתיים חזר לשחק כדורגל עבור המועדון ורשם 28 הופעות במהלך העונה.

==תארים==
; בוקווינה צ'רנוביץ
*אליפות אוקראינה הסובייטית: 

==קישורים חיצוניים==

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:כדורגלני צ'רנומורץ אודסה
קטגוריה:כדורגלני הפועל כפר סבא
קטגוריה:כדורגלני מכבי יבנה
קטגוריה:כדורגלני הפועל טייבה
קטגוריה:כדורגלני הפועל אשדוד
קטגוריה:כדורגלני הפועל בית שאן
קטגוריה:כדורגלני מועדון ספורט אשדוד
קטגוריה:כדורגלני הפועל אכסאל
קטגוריה:כדורגלני הפועל בת ים
קטגוריה:כדורגלנים זרים בישראל
קטגוריה:אוקראינים שנולדו ב-1965
שרה חסן

שרה חסן (באנגלית: Sarah Hassan; נולדה ב-5 בספטמבר 1988) היא שחקנית קולנוע וטלוויזיה, מנחת טלוויזיה ודוגמנית קנייתית.

== ביוגרפיה ==
שרה חסן נולדה במומבסה והייתה הילד היחיד במשפחה. היא החלה לשחק בגיל חמש. לאחר סיום בית הספר היא למדה באוניברסיטה וקיבלה אותה עם תואר באקטואריה.

בשנת 2009 שרה חסן הצטלמה בסדרת טלוויזיה Tahidi High בה שיחקה אחד התפקידים המרכזיים. בהמשך היא הופיע בסדרות נוספות.

בינואר 2016 שרה חסן עברה ללוס אנג'לס בה למדה תעשיית הקולנוע במשך שנתיים וחצי. היא הקימה חברת Alfajiri Productions והפיקה כמה סרטים.

על עבודתה בקולנוע ובטלוויזיה הונעקו לה 10 פרסים בתחומים שונים.

== פילמוגרפיה נבחרת ==
* Nefertiti and the Lost Dynasty (2007)
* Tahidi High (2009)
* Demigods (2010)
* Saints (2011)
* Sakata (2011)
* House of Lungula (2011)
* Jane & Abel (החל מ-2014)
* Live or Die (2014)
* Now That You're Here (2011)
* Discovery +254 (החל מ-2015)
* How to Find a Husband (החל מ-2015)
* Maisha Max (החל מ-2015) - מנחה של תוכנית ריאליטי
* Plan B (2019)
* Just In Time (2021)
* Zora (2021)

==פרסים==
* 2014 Now That You’re here, השחקנית הטובה ביותר.
* 2014 Discovery+ 254, המנחה הטובה ביותר.
* 2019 Plan B, השחקנית הטובה ביותר. סרט של דולאפו אדלקה זכה גם בפרס הסרט הטוב ביותר.

== קישורים חיצוניים ==
* 

קטגוריה:ילידות 1988
קטגוריה:שחקניות קולנוע וטלוויזיה קנייתיות
אילן ליאור

אילן ליאור (נולד ב-1986 בערך) הוא עיתונאי ישראלי, המשמש כראש מחלקת החדשות של גלי צה"ל.

==קריירה==
ליאור החל את הקריירה העיתונאית שלו בגיל 16, כשכתב עבור המקומון הירושלמי "כל הזמן".

עם גיוסו לצה"ל הצטרף לגלי צה"ל, בה שימש ככתב משטרה ובריאות, עורך חדשות ומגיש יומנים. לאחר מכן שימש ככתב משטרה בירושלים ובהמשך מונה לכתב המשטרה ברשת ב' של קול ישראל.

בנובמבר 2010 מונה לכתב האזורי בגוש דן של עיתון "הארץ".

בפברואר 2018, עזב ליאור את עיתון "הארץ" ועבר לשמש כעורך בחדשות עשר. במרץ 2019 החל לשמש כעורך הראשי של התוכנית "השבוע" בערוץ כאן 11.

בנובמבר 2021 מונה על ידי מ"מ מפקדת גלי צה"ל והעורכת הראשית, גלית אלטשטיין, לראש מחלקת החדשות של התחנה.

ליאור הוא בעל תואר בכלכלה ובקולנוע מאוניברסיטת תל אביב. בנו של העיתונאי הכלכלי גד ליאור.

== קישורים חיצוניים ==

* 

==הערות שוליים==

קטגוריה:עיתונאים ישראלים
קטגוריה:חיילי גלי צה"ל
קטגוריה:סגל הארץ
קטגוריה:סגל כאן ב'
קטגוריה:סגל קול ישראל
קטגוריה:בוגרי אוניברסיטת תל אביב
קטגוריה:ישראלים שנולדו ב-1986
אנמשמנט

אנמשמנט (לכידות יתר במבנה המשפחתי) הוא עיקרון בפסיכולוגיה ובפסיכותרפיה שהוצג על ידי סלבדור מינושין (1921-2017) כדי להסביר משפחות בהן גבולות אישיים מפוזרים, תת-מערכות לא מובחנות, ודאגת יתר לאחרים מובילה לאיבוד התפתחות אוטונומית.
להיות לכוד (enmeshed) בצרכים של ההורים, לכוד בפונקציית תפקיד לא תואמת, ילד עלול להפסיד את הקיבולת שלו להכוונה עצמית; הייחודיות שלו, תחת הכובד של גילוי עריות נפשי; ואם הלחץ המשפחתי גודל, עלול לגדול להיות המטופל המזוהה או השעיר לעזאזל במשפחה.

אנמשמנט שימש גם את ג'ון ברדשו כדי לתאר מצב של קשר בין-דורי בתוך משפחה, לפיו ילד (בדרך כלל מהמין השני) הופך לבן זוג פונדקאי עבור אמו או אביהם.

המונח מיושם לפעמים על מערכות יחסים בהן יש תלות שיתופית, כאשר קיימת סימביוזה לא בריאה.

עבור הילד המעורב (enmeshed) בצורה רעילה, הרגשות הנישאים של המבוגר עשויים להיות היחידים שהם מכירים, עולים על רגשותיהם ומאפילים אותם.

== דרכי טיפול ==

הבהרת גבולות, הכנסת הדורות לתאים נפרדים, ומציאת איזון טוב יותר בין מעורבות להפרדה, הם כולם דרכי טיפול שימושיות.

עם זאת, חשוב שהמטפל ימנע מלהסתבך בתת-המערכות המשפחתיות עצמן - ההסתבכות הלא מודעת של עזרה למטפל/לקוח נזקק.

==קישורים חיצוניים==
* [https://psychcentral.com/blog/imperfect/2019/05/the-enmeshed-family-system-what-it-is-and-how-to-break-free#Ending-enmeshment משפחות עם אנמשמנט]

קטגוריה:פסיכותרפיה
מגדל המשולש

מגדל המשולש (בצרפתית: Tour Triangle), הידוע גם בשם "פרויקט המשולש", הוא גורד שחקים שייבנה באתר התערוכה פּארק דֶז אֶקסְפּוֹזיסְיוֹן דל לה פורט דה ורסאי (Parc des Expositions de la Porte de Versailles) בפריז, צרפת. הוא תוכנן על ידי משרד האדריכלים השווייצרי הרצוג ודה מרון כפירמידת זכוכית בגובה עם בסיס טרפז, רחב מצד אחד וצר מצד אחר. זה יהיה הבניין הגבוה הראשון שייבנה במרכז פריז מאז טור מונפרנס ב־1973.<ref>[https://www.bbc.com/news/world-europe-30084479 Paris row after Triangle skyscraper rejected], 17 November 2014</ref> השלמת הבנייה מתוכננת לשנת 2026.

== תיאור ==
Tour Triangle יהיה מבנה בצורת משולש שגובהו 180 מטר. משרד האדריכלים השווייצרי הרצוג ודה מרון, שתכנן בעבר את האצטדיון האולימפי 'קן הציפור' בבייג'ינג, נבחר לתכנן את הפרויקט.<ref>[http://www.herzogdemeuron.com/index/projects/complete-works/301-325/307-triangle.html Triangle project], Herzogdemeuron.com</ref>

באפריל 2011, חברת VIPARIS, בעלת הפרויקט, קיבלה אור ירוק לפרויקט.<ref>Bridgette Meinhold, [http://inhabitat.com/projet-triangle-by-herzog-and-de-meuron/ Herzog & de Meuron's Towering Triangular Skyscraper Receives Green Light for Construction in Paris], Inhabitat, 4 September 2011</ref> אתר המגדל ממוקם ליד פורט דה ורסאי ב"פארק התערוכות" (דרום מערב לפריז).

התוכניות לבניית המגדל נדחו תחילה על ידי חברי מועצת העיר פריז ב־17 בנובמבר 2014. הפרויקט אושר בהצבעה שנייה על ידי מועצת העיר פריז ב-30 ביוני 2015.<ref></ref>

==המחלוקת סביב המגדל==
בדומה לביקורת שהוטחה כלפי מגדל מונפרנאס, בשל העובדה שמידותיו הגדולות וצורתו אינן משתלבות במרקם העירוני ההיסטורי של פריז, כך גם בפרויקט מגדל המשולש מוטחות טענות דומות.

הפרויקט בן 42 הקומות אמור להיות גורד השחקים הראשון שנבנה בפריז מזה כ-40 שנה, מאז בנייתו של טור מונפרנאס, שכאמור עדיין מעורר איבה בקרב הפריזאים.<ref></ref>

== אדריכלות ==
במגדל המשולש שגובהו יהיה 42 קומות, יועסקו כ־5,000 עובדים. המגדל יכלול משרדים, חנויות בגובה הרחוב, מצפה כוכבים פנורמי ומסעדה פנורמית בקומה העליונה.<ref name="whitezine">Joseph Ayoub, [http://www.whitezine.com/en/design/tour-triangle.html Tour Triangle], Whitezine, 7 June 2012</ref>

== קיימות ואיכות הסביבה ==
Tour Triangle אמור להיות גורד שחקים בר קיימא: הוא תוכנן כדי להשיג ביצועים אנרגטיים גבוהים ולהגיע לאישורי HQE ו-BREEAM. המבנה יתוכנן לכניסת אור טבעי, וייצור רבע מה-CO<sub>2</sub> של בניין סטנדרטי בגודלו.

== ראו גם ==

*מגדל אייפל
*מגדל מונפרנאס

==קישורים חיצוניים==

* 
==הערות שוליים==

קטגוריה:פריז: מבנים
קטגוריה:צרפת: גורדי שחקים
קטגוריה:פירמידות
קטגוריה:צרפת: מגדלים
קטגוריה:2026
קטגוריה:הרובע החמישה-עשר של פריז
אווה ברטה

אווה ברטה (מקודם בראון, בהונגרית: Barta Éva; בודפשט, 8 באפריל 1916 – בודפשט, 15 במרץ 1994) הייתה אמנית, צורפת, קרמיקאית יהודייה-הונגרייה, אשתו של הגרפיקאי והצייר בלה פקטה נאג'. בתקופת השואה הצליחו היא ובעלה להציל ממוות, יותר מ-1,000 יהודים.

== קורות חיים ==
אווה בראון נולדה במשפחה יהודית כבתם של ארנה ברטה (מקודם: בראון 1878–1956) צייר, גרפיקאי ושל אלה צ'רס (מקודם: גולדברגר). משנת 1933 למדה שנה בבית הספר לאמנויות שימושיות. בין 1934 לבין 1938 למדה באוניברסיטה ההונגרית לאמנויות יפות, המאסטרים שלה היו אגושט בנקהארד ואישטוואן סניי. בשנת 1938 נסעה לפריז, שם עסקה בקרמיקה, ובשנת 1939 הקימה סדנה בבודפשט, שם בעיקר עיצבה וייצרה תכשיטים. במהלך מלחמת העולם השנייה, היא ובעלה ייצרו שוצפאסים (כתבי חסות) מזויפים כדי לעזור ליהודים הנרדפים, כולל משפחתה של אווה ברטה (Schutzpass: שגרירויות המדינות הנייטרליות שנותרו בהונגריה (בודפשט) הנפיקו עשרות אלפי "תעודות חסות" למבקשי מקלט יהודים ואלה אישרו כי בעליהם נמצא תחת חסותה של אותה מדינה). בערך 1,000 עד 1,200 חיי יהודים ניצלו עקב מסמכים מזויפים שייצרו ברטה ובעלה. בעלה הלא יהודי קיבל לאחר מותו את התואר חסיד אומות העולם מיד ושם. אווה ברטה השתמשה ליצירותיה באמייל, באבנים חצי יקרות ובמתכות אצילות. יצירותיה נשלטות על ידי צורות אמורפיות וטבעיות. היא הייתה חברה ב"קבוצת האמנים הסוציאליסטים".

== תערוכות ==
=== יחיד ===
* 1961 •אולם אדולף פניאש, בודפשט
* 1975 • בית התרבות ברטוק, סגד (עם קלרה פרייזר)
* 1976 • היכל האמנות (בודפשט), בודפשט

=== קבוצתיות נבחרות ===
* 1958 התערוכה העולמית של בריסל (1958)
* 1972 תערוכת תכשיטים לאומית, גלריית צ'וק, בודפשט, הלבשה, מוזיאון ארנסט, בודפשט.

== פרסים והוקרה ==
* פרס ראשון בתחרות התכשיטים של החברה לאמנויות שימושיות (1959)
* פרס האמן המעוטר (1977)
* פרס אמן הדגול (1985)

== לקריאה נוספת ==
* [https://artportal.hu/lexikon-muvesz/barta-eva-3959/ Artportal]
* 
* 

קטגוריה:יהודיות הונגריות
קטגוריה:ניצולות השואה
קטגוריה:אמנים יהודים הונגרים
קטגוריה:צורפים יהודים
קטגוריה:מצילות בשואה
קטגוריה:מצילים בשואה: הונגריה
קטגוריה:ניצולי השואה: הונגריה
קטגוריה:אמניות יהודיות
קטגוריה:בוגרי האוניברסיטה ההונגרית לאמנויות יפות
קטגוריה:אמניות קרמיקה
קטגוריה:יהדות בודפשט
קטגוריה:בודפשט: אישים
קטגוריה:ילידות 1916
קטגוריה:הונגרים שנולדו ב-1916
קטגוריה:נפטרות ב-1994
אקינקונמי אמו

אקינקונמי איובמי אמו (באנגלית: Akinkunmi Ayobami Amoo; נולד ב-7 ביוני 2002 באיבדאן שבניגריה) הוא כדורגלן ניגרי המשחק בעמדת קשר הכנף בקבוצת פ.צ. קופנהגן מליגת העל הדנית.

== קריירת מועדונים ==
=== המארבי ===
אמו נולד באיבדאן שבניגריה, והחל לשחק באקדמיית ברייטוויל, לפני שעבר ללאגוס והחל לשחק במחלקת הנוער של סידוס FC.

ב-8 ביוני 2020, לאחר יום הולדתו ה-18, חתם אמו על חוזה לארבע עונות בהמארבי מליגת העל השוודית. ב-13 בספטמבר הוא ערך את הופעת הבכורה שלו במועדון, כשנכנס כמחליף בדקה ה-65 בניצחון בתיקו 2-2 נגד הלסינגבורג במסגרת המחזור ה-20 בליגה לעונת . ב-12 בנובמבר הוא הבקיע את שערי הבכורה שלו במועדון, צמד שערים בניצחון 0–5 על גוטה במסגרת הסיבוב השני של הגביע השוודי לעונת . בסך הכל ערך אמו שש הופעות ליגה בעונת , וזכה עם המארבי בגביע השוודי לעונת , כשהוא עורך שבע הופעות ומבקיע ארבעה שערים.

ב-17 באפריל 2021 הבקיע אמו את שער הבכורה שלו בליגת העל השוודית, בניצחון 0–2 על מיאלבי במסגרת המחזור השני לעונת . בעונה זו, בעקבות עזיבה של אלכסנדר קצ'אניקליץ' אמו התברג בהרכב הפותח של המועדון.

בסך הכל ערך 35 הופעות ליגה במועדון, בהן הבקיע תשעה שערים.

=== פ.צ. קופנהגן ===
ב-31 בינואר 2022 חתם אמו על חוזה לחמש עונות בפ.צ. קופנהגן מליגת העל הדנית.

ב-13 בספטמבר 2023 חתם באומוניה ניקוסיה מליגת העל הקפריסאית.

==קרייריה בינלאומית==
אקינקונמי אמו זומן לנבחרת ניגריה הצעירה. במסגרת זו הוא השתתף באליפות אפריקה והאליפות העולם עד גיל 19.

== תארים ==
;המארבי
* הגביע השוודי (1): 2020/2021

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:איבדאן: כדורגלנים
קטגוריה:כדורגלני המארבי
קטגוריה:כדורגלני פ.צ. קופנהגן
קטגוריה:כדורגלני אומוניה ניקוסיה
קטגוריה:ספורטאים זרים בשוודיה
קטגוריה:ספורטאים זרים בדנמרק
קטגוריה:ספורטאים ניגרים בקפריסין
קטגוריה:ניגרים שנולדו ב-2002
ישיבה על קברו (עמותה)

ישיבה על קברו היא עמותה שהוקמה לעילוי נשמת הרב אהרן יהודה ליב שטינמן, שמטרתה לעודד לימוד תורה באמצעות מבחנים ומלגות.

== הקמה ופעילות ==
הארגון הוקם בתחילת שנת ה'תשע"ט לקראת יום השנה לפטירת הרב אהרון יהודה ליב שטינמן תחת השם "מכירים טובה", לדבריהם לאור הביקוש העצום בסיוע נדיבים הוקם ארגון "ישיבה על קברו", ששמו נלקח מהמנהג להקים ישיבה על קברו של חכם שמת.

הארגון הוקם במטרה להרבות לימוד תורה לעילוי נשמת הרב אהרון שטיינמן שביקש בצוואתו שילמדו משניות לעילוי נשמתו, לשם כך הארגון הקים סדרי לימוד במגוון נושאים שבהם יוכל כל אדם להיבחן ולהיכנס להגרלה יומית וחודשית על ספרים וכסף.

עניית התשובות מתבצעת דרך הטלפון ודרך מערכת נדרים פלוס.

== מסלולים ==
בישיבה על קברו מספר רב של מסלולים, חומש עם מפרשים, נביאים, כתובים עם ביאור הגר"א, רש"י ומלבי"ם, ששה סדרי משנה, מסכתות קטנות, דף היומי עם פירושי הראשונים והאחרונים, תוספתא, תלמוד ירושלמי, רמב"ם, משנה ברורה, קיצור שולחן ערוך, בן איש חי, ארחות שבת, חפץ חיים, מוסר, הלכות שמיטה, שב שמעתתא, מנחת חינוך ועוד.

המסלולים הנלמדים ביותר הם חומש רש"י, וחפץ חיים.

המסלולים מתפרסמים מדי יום בעיתון יתד נאמן.

לעיתים מתווספים מסלולים נוספים לפי התקופה, למשל הלכות של כל חג לפני החג או עניני בית המקדש בימי בין המצרים.

== נתונים מספריים ==
הארגון פרסם נתונים מספריים לרגל יום השנה הרביעי לפטירת הרב שטיינמן:
* בארגון רשומים 105,250 לומדים.
* ממוצע משתתפים יומי הוא 31,800.
* בכל חודש נענות יותר ממיליון תשובות.
* הארגון מונה מאה וחמישים מסלולים יומיים, תשעה עשר מסלולים שבועיים, ושני מסלולים חודשיים.

* במסלולים לנשים רשומות 12,000 נשים ונערות ו-6,000 תלמידות בית ספר.
* רבני הארגון מכינים לכל יום אלף שלוש מאות חמישים תשובות.
* היקף ההוצאות השנתי של הארגון עומד על שלושה מיליון ש"ח.

== פרסים והגרלות ==

הארגון מממן את פעילותו באמצעות תרומות ובאמצעות מכירה של כרטיסי הגרלה יקרים (כרטיס בודד עולה 432 ש"ח) שמחירם יורד ככל שכמות הכרטיסים שהקונה רוכש גדלה. בשנת תשפ"ב הפרס הראשון בהגרלה היה מאה אלף דולר.

בערב חנוכה תשפ"ב ביום השנה הרביעי לרב שטינמן הוגרלה החנוכיה בה נהג הרב שטינמן להדליק בין רוכשי כרטיסי ההגרלה.

== קישורים חיצוניים ==
* 
* [https://yak.org.il/ אתר ההגרלה] של ישיבה על קברו
* (תוכן שיווקי)
* יתד נאמן, יום שלישי י"ט בכסליו תשפ"ב (23 בנובמבר 2021), שנה לז, גיליון 10774, חלק ראשון, עמוד 36
* 

== הערות שוליים ==

קטגוריה:ישראל: עמותות
קטגוריה:מצוות תלמוד תורה
עלי מבח'ות

עלי אחמד מבח'ות מוחסן עומראן אל-האג'רי (בערבית: علي أحمد مبخوت محسن عمران الهاجري, בתעתיק: עלי אחמד מבחות' מחסן עמראן אלהאג'רי; נולד ב-5 באוקטובר 1990 באבו דאבי שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת א-נסר מליגת העל של איחוד האמירויות הערביות ובנבחרת איחוד האמירויות. מבח'ות הוא מלך השערים בכל הזמנים של נבחרת איחוד האמירויות הערביות.

== קריירת מועדונים ==
מבח'ות גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2008. הוא זכה עם המועדון בשלוש אליפויות, בגביעים, וסיים שלוש פעמים כמלך השערים של הליגה.

== קריירה בינלאומית ==
ב-15 בנובמבר 2009 ערך מבח'ות את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-16 באוקטובר 2012 הבקיע את שערי הבכורה שלו בנבחרת, ארבעה שערים בניצחון 6-2 על נבחרת בחריין במשחק ידידות. הוא היה חלק מסגל הנבחרת בגביעי אסיה 2015 ו-2019. ב-10 באוקטובר 2019 הבקיע שלושער בניצחון 5-0 על נבחרת אינדונזיה במסגרת מוקדמות מונדיאל 2022, והפך למלך השערים בכל הזמנים של נבחרת איחוד האמירויות הערביות.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-ג'זירה
* אליפות איחוד האמירויות הערביות (3): 2010/2011, 2016/2017, 2020/2021
* גביע הנשיא של איחוד האמירויות הערביות (2): 2010/2011, 2011/2012
* גביע הליגה של איחוד האמירויות הערביות (1): 2009/2010

;נבחרת איחוד האמירויות הערביות
* גביע המפרץ לאומות (1): 2013

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-ג'זירה (אבו דאבי)
כדורגלני א-נסר
קטגוריה:כדורגלני נבחרת איחוד האמירויות הערביות
קטגוריה:כדורגלנים באולימפיאדת לונדון (2012)
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:אמירתים שנולדו ב-1990
צ'ארלס ר. מייבי

צ'ארלס רנדל מייבי (באנגלית: Charles Rendell Mabey; 4 באוקטובר 1877 – 26 באפריל 1959) היה פוליטיקאי אמריקאי, מושל מדינת יוטה החמישי בין השנים 1921–1925. הוא מושל יוטה האחרון שכיהן בתפקידו במשך כהונה אחת בלבד.

== ביוגרפיה ==
מייבי נולד בבאונטיפול (Bountiful), אז בטריטוריית יוטה, בנם של ג'וזף תומאס מייבי ושרה לוקרישה טולמן. אביו היה מהגר מאנגליה. מייבי שירת בצבא ארצות הברית במהלך מלחמת ארצות הברית–ספרד. בשנים 1900–1903 היה מייבי מיסיונר של כנסיית ישוע המשיח של קדושי אחרית הימים בגרמניה. במקצועו היה בנקאי.

מ-13 בינואר 1913 עד 8 בינואר 1917 היה חבר בית הנבחרים המדינתי של יוטה, ובמהלך מלחמת העולם הראשונה נקרא חזרה לשירות פעיל בשירותי הארטילריה של מדינת יוטה. לתקופה מסוימת אף כיהן כראש עיריית באונטיפול. בבחירות 1920 נבחר לתפקיד מושל יוטה, וב-3 בינואר 1921 הוא הושבע לתפקידו. במהלך כהונתו התגלה כפוליטיקאי עקשן וחסר-פשרות, מה שהעיב על יחסיו עם המפלגה הרפובליקנית המדינתית. משמיאן להיענות לדרישות של בכירי הרפובליקנים ביוטה, ניגש מייבי אל הבחירות ב-1924 ללא תמיכה מובהקת של מפלגתו.

בנוסף, מגמות כלכליות לאומיות הוסיפו להציבו כאנדרדוג בבחירות לכהונה שנייה. רוב כהונתו כמושל התאפיינה בשפל כלכלי בתחומי החקלאות והכרייה, שתיים מהתעשיות העיקריות של יוטה. אף על פי שראה עצמו כמומחה לכלכלה, מייבי למעשה קידם גידול משמעותי בהקצבות כספי הציבור למגזר הפרטי, למורת רוחם של הרפובליקנים. המצביעים, שנאלצו לשלם את מסים אלה עם דולר חלש, לא ששו לבחור את מייבי מחדש ב-1924. בעקבות קמפיין חסר ברק הן של מייבי והן של מועמד המפלגה הדמוקרטית ג'ורג' דרן, מייבי הפסיד בבחירות לדרן, וכהונתו תמה בינואר 1925.

בשנים 1925–1935 שימש מייבי כחבר במועצה הכללית של "אגודת הגברים הצעירים לקידום הדדי" של הכנסייה המורמונית. במהלך חייו חבק מייבי ארבעה ילדים: רנדל, צ'ארלס, רוברט ואדוארד. הוא הלך לעולמו ב-26 באפריל 1959, באותה העיר בה נולד.

==קישורים חיצוניים==

* 
* 

== הערות שוליים ==

קטגוריה:אמריקאים ממוצא אנגלי
קטגוריה:בנקאים אמריקאים
קטגוריה:ראשי עיריות ביוטה
קטגוריה:חברי בית המחוקקים של יוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1959
פארק המים שפיים

פארק המים שפיים הוא פארק מים שנמצא בקיבוץ שפיים. הפארק החל לפעול בשנת 1984, והיה לפארק המים השני בישראל, לאחר שמספר חודשים קודם נפתח הלונה גל.
הפארק משתרע על פני כ-60 דונם ובו מעל ל-20 מתקני מים ואטרקציות לכל המשפחה.

== אטרקציות ומתקנים ==
* מגלשות סופה - מגלשות
* עולם הילד - משטח לילדים עם מגלשות, דלי מים מתהפך, מפל ומזרקות מים
* קמיקזה - מגלשה
* מסלול סלאלום - מגלשה מפותלת
* בריכת גלים - בריכת הגלים הגדולה בישראל
* אבובים - מסלול אבובים
* ריינבוסליידס - מגלשות
* מתחם הפיראטים - ספינת פיראטים בבריכה
* רייסר -4 מסלולי גלישה
* קרייזי קונס - מגלשת אבובים
* מסלול פנטזיה - שייט אבובים במסלול חשוך

== קישורים חיצוניים ==
* 

==הערות שוליים==

קטגוריה:פארקי מים בישראל
קטגוריה:שפיים
תומאס הרברט

תומאס ג'ון הרברט (באנגלית: Thomas John Herbert; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-56 בשנים 1947–1949.
==ראשית חייו==
תומאס הרברט נולד בקליבלנד. במלחמת העולם הראשונה הוא שירת כטייס בשירות האוויר של צבא ארצות הברית. ב-8 באוגוסט 1918, בעת שהיה במשימה יחד עם הטייסת ה-56 של חיל האוויר המלכותי בשמי צרפת, הוא נפצע. לאחר המלחמה שב הרברט לאוהיו, שם הוא סיים את לימודיו ב-1919 בבית הספר למשפטים של אוניברסיטת קייס וסטרן ריזרב, והחל לעסוק בעריכת דין.

==קריירה ציבורית==
בשנים 1939–1945 שימש הרברט כתובע הכללי של אוהיו. במהפך הפוליטי שחל ב-1946 לטובת המפלגה הרפובליקנית, ניצח הרברט בבחירות למשרת מושל אוהיו את המושל המכהן פרנק לאושי. שנתיים לאחר מכן ניצח לאושי את הרברט, שניסה להיבחר לכהונה שנייה. בשנים 1957–1963 כיהן הרברט כשופט בבית המשפט העליון של אוהיו. ב-1961 הוא לקה בשבץ מוחי והחליט לא להתמודד על כהונה נוספת.

==חיים אישיים==
ב-1919 נשא הרברט לאישה את ג'נט ג'דסון מקליבלנד. לשניים נולדו ארבעה ילדים. ג'נט נפטרה ב-1945. ב-1948, בעת שכיהן כמושל, נישא הרברט בשנית למילדרד הלן סטיבנסון מאינדיאנפוליס. לשניים נולדה בת אחת. מילדרד נפטרה ב-1962.

תומאס הרברט נפטר בקולומבוס, אוהיו, ב-26 באוקטובר 1974,<ref></ref> יומיים לפני יום הולדתו ה-80. הוא נטמן בבית הקברות לייק ויו שבקליבלנד.

בנו, ג'ון הרברט, היה הגזבר של אוהיו בשנים 1963–1971, וניסה להתמודד על משרת התובע הכללי של אוהיו ב-1970.

==קישורים חיצוניים==

* [https://ohiohistorycentral.org/w/Thomas_J._Herbert הרברט תומאס] באתר Ohio History Central 
* [https://www.nga.org/governor/thomas-j-herbert/ הרברט תומאס] באתר אגודת המושלים הלאומית 
* [https://politicalgraveyard.com/bio/herbert.html#387.98.01 תומאס הרברט] באתר The Political Graveyard 
* 

==הערות שוליים==

קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:שופטי בתי המשפט של מדינת אוהיו
קטגוריה:התובעים הכלליים של אוהיו
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:טייסי צבא ארצות הברית
קטגוריה:מעוטרי צלב התעופה המצוינת
קטגוריה:מעוטרי לב הארגמן
קטגוריה:עורכי דין אמריקאים במאה ה-20
קטגוריה:בוגרי אוניברסיטת קייס וסטרן ריזרב
קטגוריה:אמריקאים שנולדו ב-1894
קטגוריה:אמריקאים שנפטרו ב-1974
החברה האמריקאית למיקרוביולוגיה

החברה האמריקנית למיקרוביולוגיה (באנגלית: American Society for Microbiology, או בראשי תיבות: ASM) הוא ארגון מקצועי שמאגד מדענים החוקרים נגיפים, חיידקים, פטריות, אצות, פרוטוזואה וכהיבטים אחרים של המיקרוביולוגיה. היא נוסדה בשנת 1899. החברה מפרסמת מגוון כתבי עת מדעיים, ספרי לימוד וחומרים חינוכיים אחרים הקשורים למיקרוביולוגיה ומחלות זיהומיות. החברה האמריקאית למיקרוביולוגיה מארגנת מפגשים שנתיים, כמו גם סדנאות והזדמנויות לפיתוח מקצועי לחבריה.

== היסטוריה ==
החברה האמריקאית למיקרוביולוגיה נוסדה בשנת 1899 תחת השם "חברת הבקטריולוגים האמריקאים". בדצמבר 1960 שונה שמה ל"החברה האמריקאית למיקרוביולוגיה".<ref></ref>

== יעדים ==
היעד של החברה האמריקאית למיקרוביולוגיה הוא "לקדם את המדעים המיקרוביאליים".<ref name="Source 1"></ref> החברה שואפת להגשים זאת באמצעות:
* פרסום טקסטים שמצוטטים בהרחבה באקדמיה
* ניהול מפגשים רב תחומיים
* פריסת משאבים ומומחים ברחבי העולם
* תמיכה במחקר מדעי
* טיפוח הבנה ציבורית עמוקה יותר של מיקרוביולוגיה

== חברים ==
לחברה האמריקאית למיקרוביולוגיה יש יותר מ-30,000 חברים, כולל חוקרים, מחנכים ואנשי מקצוע בתחום הבריאות. החברות פתוחה לכולם ומוצעת בתעריף מוזל לסטודנטים, פוסט-דוקטורנטים וסגל אמריטוס. חברים משלמים עמלות שנתיות כדי לתמוך בפעילויות החברה.<ref></ref> קטגוריית החברות החדשה ביותר של מדעני מעבדות קליניות של החברה האמריקאית למיקרוביולוגיה הוקמה בשנת 2019.

החברה האמריקאית למיקרוביולוגיה מספקת הזדמנויות לפיתוח מקצועי ותומכת באנשי מקצוע במיקרוביולוגיה באמצעות 60 מלגות ו-300 פרסי נסיעות, סמינרים מקוונים, כנסים, סדנאות, הזדמנויות ליצירת קשרים, השכלה גבוהה ופרסי הוקרה.
מפגש 2018 ב[[אטלנטה]]

== פרסומים ==
החברה האמריקאית למיקרוביולוגיה מפרסמת 18 כתבי עת. החברה האמריקאית למיקרוביולוגיה מקבלת הגשות בכל פורמט עבור כל כתבי העת המחקריים הראשיים מאז 2018. כתבי העת שלה שזמינים בגישה פתוחה הם:
* mBio <ref></ref>
* mSphere
* mSystems 
* Journal of Microbiology & Biology Education

החברה מפרסמת גם את Microcosm, מגזין חדשות רבעוני לחבריה. באמצעות חברת ההוצאה לאור ASM Press, החברה מפרסמת ספרים המכסים נושאים מגוונים.

== האקדמיה האמריקאית למיקרוביולוגיה ==
האקדמיה האמריקאית למיקרוביולוגיה (AAM) היא קבוצת מנהיגות לשם כבוד בתוך החברה האמריקאית למיקרוביולוגיה.<ref></ref> חברי האקדמיה נבחרים באמצעות תהליך שנתי של סקירת עמיתים המבוסס על הרשומות של ההישגים המדעיים שלהם שקידמו את המיקרוביולוגיה. האקדמיה מעניקה פרסים על הישגים מדעיים המכבדים תרומות חשובות למחקר בסיסי ויישומי, לחינוך למיקרוביולוגיה ולמנהיגות מדעית ומקצועית.

== קישורים חיצוניים ==
* 

* [http://clinmicro.asm.org/ פורטל מיקרוביולוגיה קלינית]

== הערות שוליים ==

קטגוריה:מיקרוביולוגיה
קטגוריה:ארצות הברית: ארגוני בריאות ורפואה